text: Per aquesta Segona Edició s'han seleccionat 5 documentals premiats en prestigiosos festivals de cinema internacionals. A més, es podran veure entrevistes exclusives fetes als cinc directors dels documentals. És un primer pas en la investigació i el diàleg sobre les noves narratives immersives en el cinema documental.
  La seva obra prima Ferenj: A Graphic Memoir en realitat virtual, està basada en la seva experiència personal i deconstrueix les tensions resultants de la seva identitat bi-racial, la migració i la seva percepció i la nostàlgia. Aquesta experiència immersiva es va inaugurar al Tribeca, SXSW, i també ha participat en altres festivals a escala mundial. Ferenj va rebre el Premi especial del jurat a NewImages 2020 i ha estat traduïda al francès i al xinès mandarí.
  Ferenj és un diàleg visual entre la memòria i la realitat i la memòria immersiva a través del digital, sobre la identitat mestissa etíop-estatunidenca.
  Cruzar és una experiència immersiva documental que utilitza la realitat virtual i la investigació periodística per sensibilitzar la societat sobre la mobilitat humana i el desplaçament migratori veneçolà. Explica la història d'Angy, una dona veneçolana que creua a peu i en autobús diverses ciutats de l'Equador, per tal de retrobar-se amb el seu cosí i treballar amb ell per guanyar diners i aconseguir el seu principal objectiu: reagrupar els seus fills. La immersió converteix a l'espectador en testimoni de la història de l'Angy, que representa l'experiència de moltes persones i col·loca a l'espectador enmig d'una família que busca reunir-se.
  Missing Pictures: Birds of Prey (episodi 1 de la sèrie)
  Temps difícils, mala sort, contratemps, baralles, sobresalts, el destí… Algunes pel·lícules semblen convertir-se en receptes per a l'adversitat i no veure mai la llum. Missing Pictures és una sèrie documental immersiva que se submergeix en les històries que no van poder arribar a la gran pantalla, entrevistant els grans directors del nostre temps, per descobrir què ho va impedir. En aquest primer episodi, coneixem el reconegut director estadounidenc de cinema independent Abel Ferrara. Bird of Prey hauria estat el thriller polític dels seus somnis… però tot es va ensorrar. El provocador director de neo-noir, creador de pel·lícules com Ms. 45 (1981) i Bad Lieutenant (1992), ens guia fins al cor de la història que cobra vida, gràcies a les animacions basades en el material de la preproducció original.
  Des de jove, Noah Shemede creia que el seu destí era a l'aigua. Però després d'anar a l'escola a ciutat, torna al seu poble natal amb un somni, utilitzar l'educació per transformar la vida dels infants de Makoko, un barri flotant a les afores de Lagos. Aquest no serà un objectiu fàcil, ja que, des que neixen, als nens els ensenyen a ajudar als seus pares a construir barques, fer xarxes i pescar. L'educació és una idea ben estranya. Però en Noah és implacable, i amb l'ajuda d'un equip de voluntaris, s'embarca en una missió per transformar la seva comunitat a través de l'educació.
  La catedral de Notre Dame de París va patir un greu incendi el 15 d'abril de 2019. Nou mesos més tard, seguia sense estar completament segura, però sí en peus. Viu una immersió única i sense precedents que et permetrà visitar la catedral, tant abans com després del foc. Al llarg de l'experiència, les persones encarregades de la conservació i la reconstrucció d'aquest monument icònic t'acompanyaran.